**Nota informativă la proiectul**

**Programului Național de Dezvoltare a Sectorului de Lapte în Republica Moldova**

**2020-2025 și a Planului de acțiuni privind implementarea acestuia**

**pentru anii 2020-2022**

|  |
| --- |
| **1.** **Denumirea autorului și după caz, a participanților la elaborarea proiectului**  |
| Programul Național de Dezvoltarea Sectorului de Lapte în Republica Moldova (în continuare – PNDSL) a fost elaborat de Ministerul Agriculturii, Dezvoltării Regionale și Mediului. |
| **2. Condițiile ce au impus elaborarea proiectului de act normativ şi finalitățile urmărite** |
| Elaborarea prezentului Program este impusă de prevederile Strategiei naţionale de dezvoltare agricolă şi rurală pentru anii 2014-2020 (Obiectivul general nr. 1. Creșterea competitivității sectorului agroalimentar prin restructurarea și modernizarea pieței și Obiectivul general nr. 3. Îmbunătățirea nivelului de muncă și de trai în mediul rural)***.***Implementarea Programului Național va crea condițiile necesare pentru dezvoltarea durabilă a Sectorului de Lapte în Republica Moldova.Obiectivul general al programului este majorarea efectivului de bovine, ovine și caprine, sporirea productivității animalelor și competitivitatea produselor obținute.Totodată el prevede ameliorarea efectivelor de animale prin aplicarea celor mai noi metode de selecţie şi reproducţie, precum şi achiziţionarea de animale din rase perfecţionate şi adaptabile condiţiilor climatice din ţara noastră, astfel încât să se îmbunătăţească calitatea producţiilor de origine animală, pentru a corespunde normelor europene. Realizarea tuturor acțiunilor planificate va contribui la atingerea obiectivului general a Programului de sector, cu următoarele rezultate către anul 2025:* Elaborarea şi armonizarea la exigenţele UE a actelor normative ce ţin de promovarea politicii statului în domeniile de producere, achiziţie şi prelucrare a laptelui - materie primă, de politică fiscală la atragerea investiţiilor în dezvoltarea sectorului de producere şi procesare a laptelui.
* Redirecționarea efectivelor de bovine din gospodăriile casnice în fermele amplasate în extravilan și majorarea efectivului de vaci în fermele de producere a laptelui de la 5,1 mii de capete în anul 2020 până la circa 22 mii capete către anul 2025.
* Sporirea producției de carne de bovină, ovină/caprină ca produs secundar obținut de la sectorul lapte, până la 40%.
* Construcţia fermelor noi de lapte de diverse capacităţi, inclusiv de familie, şi modernizarea celor existente, completarea lor cu animale cu un potenţial înalt de productivitate (către anul 2025 nu mai puţin de 150 de ferme).
* Ameliorarea genetică a efectivelor de animale, prin implementarea tehnologiilor performante de colectare a materialului seminal şi embrionilor, de reproducere prin metodele de însămânţare artificială şi transferului de embrioni la taurinele reproducătoare.
* Modernizarea întreprinderilor de procesare a laptelui cu utilizarea tehnologiilor cu consum redus de energie şi lărgirea sortimentului de produse lactate.
 |
| 3. **Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene.** |
| Prezentul proiect nu transpune legislația Uniunii Europene și nu asumă angajamente în baza acordurilor bilaterale cu Uniunea Europeană. |
| **4. Principalele prevederi ale proiectului și evidențierea elementelor noi**  |
| Proiectul respectiv prevede aprobarea Programului Național de Dezvoltarea Sectorului de Lapte în Republica Moldova 2020-2025 (anexa nr.1) și Planului de acțiuni pentru anii 2020-2022 (anexa nr.2), în corespundere cu prevederile Strategiei naţionale de dezvoltare agricolă şi rurală pentru anii 2014-2020.Principalele prevederi ale Programului (anexa nr. 1) sunt:1. Introducere
2. Descrierea situației actuale și identificarea problemei din sectorul lapte
3. Analiza swot a sectorului de lactate
4. Obiectivele generale și specifice ale programului
5. Etapele și termenele de implementare
6. Riscuri de implementare
7. Responsabilii de implementare
8. Estimarea generală a costurilor
9. Rezultatele scontate
10. Indicatorii de progres și performanță
11. Procedurile de raportare și evaluare

Planul de acțiuni pentru anii 2020-2022 (anexa nr.2) la rândul său desfășoară acțiuni prioritare și concrete întru dezvoltarea sectorului de producere și procesare a laptelui. |
| **5. Fundamentarea economico-financiară** |
| Activitățile prevăzute în PNDSL vor fi realizate în limitele resurselor financiare alocate în bugetele anuale ale instituțiilor implicate în realizarea programului, care vor fi planificate corespunzător. Totuși, pentru unele activități vor fi necesare costuri suplimentare care vor fi acoperite prin atragerea investițiilor a partenerilor externi. În ansamblu, implementarea Programului este pe perioada de 5 ani și este preconizată în 2 etape, expus în două Planuri de acțiuni.1) Planul de acțiuni pentru perioada 2020-2022 (expus în anexa 2), conține obiective specifice urmate de acțiuni de bază întru susținerea sectorului de producere și procesare a laptelui;2) Planul de acțiuni pentru perioada 2023-2025 va prevedea acțiuni corective, acțiunilor neimplementate din planul anterior și noi acțiuni care vor redresa sectorul cu noi obiective specifice întru susținerea sectorului pentru dezvoltarea de mai departe. Potrivit calculelor efectuate au fost specificate costul pentru implementarea Programului (perioada 3 ani), care se estimează la suma 383,273 mil. lei. Pentru anul 2020 sunt planificate acțiuni ce țin de elaborarea actelor normative primare și secundare și altele de acest tip și nu necesită cheltuieli suplimentare, pentru anul 2021 sunt necesare 192,261 mil. lei și pentru anul 2022 sunt necesare 191,012 mil. lei, dintre care 374,585 mil. lei din bugetul de stat și 8,688 mil. lei din alte surse, inclusiv Banca Mondială MAC-P (costul 5,163 mil. lei).Efectele și consecințele de implementarea a programului vizat se manifestă prin:*Impactul economic:* 1) dezvoltarea sectorului zootehnic, în special a ramurii creşterii bovinelor, în vederea creşterii cantitative şi calitative a produselor animaliere, a valorificării resurselor vegetale şi a creşterii numărului de exploataţii viabile şi eficiente;2) integrarea procesatorilor cu producătorii de lapte şi garantarea de către procesatori a pieţei de desfacere a laptelui – materie primă;3) sprijinirea veniturilor crescătorilor de bovine pentru stabilizarea şi îmbunătăţirea situaţiei economice a acestora şi a statului; 4) îmbunătăţirea activităţii de marketing şi diversificarea gamei sortimentale a produselor;5) promovarea progresului tehnic, optimizarea alocării resurselor, creşterea producţiei de lapte. *Impactul social*:1) sprijinul financiar se adresează crescătorilor de bovine, ovine/caprine, ca urmare dezvoltarea sectorului de creştere a animalelor pentru producerea laptelui;2) majorarea veniturilor crescătorilor de animale;3) asigurarea unui nivel de viaţă echitabil pentru agricultori, preţuri rezonabile pentru consumatori.*Impactul de mediu*: 1) dezvoltarea sectorului de creştere a bovinelor se desfăşoară în extravilanul localităţilor cu respectarea măsurilor de biosecuritate, cu impact minor asupra condiţiilor de protecţie a mediului; 2) prelucrarea dejecțiilor animaliere are un impact pozitiv asupra mediului, prin obținerea îngrășămintelor organice administrate pe terenuri și a biogazului folosit în scopuri bioenergetice;3) valorificarea integrală, eficientă şi raţională a condiţiilor şi posibilităţilor naturale, precum şi a resurselor furajere. |
| **6. Modul de încorporare a actului în cadrul normativ în vigoare** |
| În rezultatul aprobării prezentului Program nu vor fi abrogate sau modificate alte acte normative, care reglementează activitățile din sectorul de producere și procesare a laptelui.  |
| **7. Avizarea şi consultarea publică a proiectului** |
| În temeiul prevederilor art. 32 alin. (1) din Legea nr. 100/2017 cu privire la actele normative, Programul urmează a fi expediat spre avizare în adresa Ministerului Economiei și Infrastructurii, Ministerului Finanțelor, Agenția Națională pentru Siguranța Alimentelor, Institutul Științifico - Practic de Biotehnologii în Zootehnie și Medicină Veterinară, Consiliului Concurenței, Agenției de Intervenții. Concomitent, în scopul respectării prevederilor Legii nr. 239/2008 privindtransparența în procesul decizional şi Regulamentului cu privire la procedurile deconsultare publică cu societatea civilă în procesul decizional, aprobat prin Hotărîrea Guvernului nr. 967/2016, proiectul hotărîrii de Guvern a fost plasat, în modul stabilit, pe pagina web oficială a Ministerului Agriculturii Dezvoltării Regionale şi Mediului compartimentul „Transparența Decizională”, rubrica „Anunțurile privind inițierea elaborării deciziei” şi „Anunțurile privind organizarea consultării publice”, precum şi pe platforma guvernamentală <https://particip.gov.md>. |
| **8. Constatările expertizei anticorupție** |
| Documentele de politici de acest tip nu necesită efectuarea expertizei anticorupție |
| **9. Constatările expertizei de compatibilitate** |
| Documentele de politici de acest tip nu necesită expertiză de compatibilitate |
| **10. Constatările expertizei juridice** |
| Proiectul Programului a fost supus expertizei juridice, de către Ministerul Justiției cu unele obiecții și propuneri (avizul Nr. 04/5847 din 06.08.2020), care au fost luate în calcul, fiind operate modificările de rigoare.  |
| **11. Constatările altor expertize** |
| Alte expertize nu au fost efectuate. |

 **Ministru Ion PERJU**

Ex. Viorica Țurcanu

022 204 568

turcanu.viorica@madrm.gov.md